Paterna oferta classes gratuïtes de baptisme de busseig en la piscina municipal
12/02/2016

# Paterna oferta classes gratuïtes de baptisme de busseig en la piscina municipal

[![Imatge de la Piscina Climatitzada Municipal](/images/noticias/2016/02/piscina.jpg)](/images/noticias/2016/02/piscina.jpg)

12.02.2016

El regidor d'Educació, Joventut i Esports, José Manuel Mora, hi ha assenyalat que "es tracta d'una oportunitat única per a descobrir un esport que cada dia compta amb més seguidors, sense haver de desplaçar-se fora de Paterna"

Els Serveis Esportius Municipals de Paterna junt amb el Club d'Activitats Subaquàtiques "Al Fondo" han organitzat classes de baptisme de busseig per als veïns en la Piscina Climatitzada Municipal de Paterna.

La primera de les classes tindrà lloc diumenge que ve, 14 de febrer, de 9.30 a 13.30 hores. Supervisats per instructors del club de submarinisme, els participants aprendran l'ús i maneig bàsic de l'equip, a respirar davall l'aigua així com les regles de seguretat que cal tindre en compte davall de l'aigua. A més podran realitzar exercicis bàsics que recreen l'experiència del busseig.

L'activitat és totalment gratuïta i les places s'ocuparan per orde d'inscripció. En eixe sentit, el regidor d'Educació, Joventut i Esports, José Manuel Mora, hi ha assenyalat que "es tracta d'una oportunitat única per a descobrir un esport que cada dia compta amb més seguidors, sense haver de desplaçar-se fora de Paterna".

També s'han creat classes especials per a persones amb alguna discapacitat. "El nostre objectiu és promocionar l'esport a Paterna, i per a això treballem perquè siga accessible a tots els veïns" ha afirmat el regidor Mora.

Les classes tindran lloc un diumenge al mes fins a juny i els interessats a assistir podran obtindre tota la informació en la web dels serveis municipals d'esports de Paterna.